open-index/open-wikipedia-markdown huggingface dataset:
Ιουδήθ της Ουγγαρίας

Η **Ιουδήθ/Γιούντιτ** της Ουγγαρίας, (Πολωνική γλώσσα: *"Judyta Węgierska"*, περί το 969 - περί το 988) από τον Οίκο των Άρπαντ ήταν πριγκίπισσα της Ουγγαρίας και με τον γάμο της έγινε μεγάλη πριγκίπισσα της Πολωνίας. Είχε παντρευτεί για σύντομο χρονικό διάστημα τον δούκα της Πολωνίας Μπολέσλαφ Α΄ τον Γενναίο από τον Οίκο των Πιαστ

## Βιογραφία

Η Ιουδήθ ήταν η μεγαλύτερη κόρη και παιδί του Γκέζα της Ουγγαρίας και της πρώτης συζύγου του Σάρολτ, της κόρης του Γκιούλα Β΄ της Τρανσυλβανίας. Οι σύγχρονοι ιστορικοί απορρίπτουν ωστόσο το γεγονός ότι ήταν κόρη του Γκέζα, την αναφέρουν σαν μια απλή πριγκίπισσα της Ουγγαρίας. Οι απόψεις ποικίλουν σχετικά με την ταυτότητα της δεύτερης συζύγου του Μπολέσλαφ Α΄, οι περισσότεροι ιστορικοί συμφωνούν ωστόσο ότι ήταν κόρη του Γκέζα. Στα τέλη του 985 η Ιουδήθ έγινε η δεύτερη σύζυγος του διαδόχου του Πολωνικού θρόνου Μπολέσλαφ, αποκήρυξε την πρώτη του σύζυγο κόρη του Ρίκνταγκ, Μαγδράβου του Μάισσεν όταν πέθανε ο πατέρας της. Με τον γάμο αυτό τον οποίο είχε προτείνει ο θείος του πρίγκιπα Βολέσλαος Β΄ της Βοημίας γεννήθηκε ο Μπέζπρυμ. 

Με την επιδείνωση των πολιτικών σχέσεων ανάμεσα στην Πολωνία και την Ουγγαρία η Ιουδήθ διαζεύχτηκε και απελάθηκε. Υπάρχει πιθανότητα να έμεινε λίγο ακόμα στην Πολωνία αλλά δεν έγινε δούκισσα ποτέ επειδή την εποχή του διαζυγίου της ζούσε ακόμα ο πεθερός της Μιέσκο Α΄ της Πολωνίας. Ο Βολέσλαος Α΄ ο Γενναίος παντρεύτηκε σε τρίτο γάμο την Σλάβα πριγκίπισσα Εμνίλντα της Λουσατίας, μαζί της έκανε πέντε παιδιά ανάμεσα τους και ο μελλοντικός βασιλιάς Μιέσκο Β΄ Λάμπερτ. Ο Μπέζπρυμ αποκλείστηκε από τον θρόνο από τον πατέρα παρά το γεγονός ότι ήταν μεγαλύτερος επειδή ευνόησε έντονα τα παιδιά του με την Εμνίλντα, τον έστειλε στην Ιταλία όπου έγινε μοναχός στο ασκητήριο του Αγίου Ρόμουαλντ. Ο Μπέζπρυμ κέρδισε τελικά τον θρόνο με την βοήθεια του αυτοκράτορα Κορράδου Β΄ και του Γιαροσλάβ του Σοφού αλλά δολοφονήθηκε σε έναν χρόνο. Την εποχή που πέθανε ο πατέρας της μετά από την ίδια (997) ο μακρινός του ξάδελφος Κόπανι ήθελε να τον διαδεχτεί σε βάρος του νόμιμου διαδόχου που ήταν ο αδελφός της, ήθελε επίσης να παντρευτεί σύμφωνα με τα Ουγγρικά Χρονικά την δεύτερη σύζυγο του πατέρα της. Ο Κοπάνι ηττήθηκε ωστόσο σύτομα και ο αδελφός της στέφτηκε βασιλιάς ως Στέφανος Α΄ της Ουγγαρίας.

## Παραπομπές



## Πηγές

*Oswald Balzer: Genealogia Piastów, Kraków 1895, σσ. 39-41

Κατηγορία:Οίκος των Άρπαντ
ΚΝ Γκιχουέλο

Η **Κλουμπ Ντεπορτίβο Γκιχουέλο** (ισπανικά: *Club Deportivo Guijuelo*) είναι ισπανικός ποδοσφαιρικός σύλλογος που εδρεύει στο Γκιχουέλο της επαρχία της Σαλαμάνκα, στην αυτόνομη κοινότητα της Καστίλλης και Λεόν. Ιδρύθηκε το 1974 και συμμετέχει στη Σεγούντα Ντιβισιόν Β. Η έδρα της είναι το *Δημοτικό Στάδιο του Γκιχουέλο,* χωρητικότητας 1.500 θέσεων. 

## Ιστορία
Στα μέσα Ιουλίου του 1974, η ΚΝ Γκιχουέλο παρουσίασε το πρώτο Διοικητικό Συμβούλιο του συλλόγου. Μία από τις πρώτες ενέργειες ήταν η βελτίωση της υποδομής του συλλόγου για την οποία συνεργάστηκε με το Δημοτικό Συμβούλιο. Ένα άλλο σημαντικό βήμα ήταν η εγγραφή της ομάδας στην Ποδοσφαιρική Ομοσπονδία, που επιτεύχθηκε με τις προσπάθειες των Νταμιάν Μαρτίν Μπαρικέτε και Θέσαρ Πικάδο δε λα Ιγκλέσια. 

Στις 12 Οκτωβρίου 2016, για πρώτη φορά στην ιστορία της, η ΚΝ Γκιχουέλο έφτασε στον γύρο των 32 του Κυπέλλου Ισπανίας, κερδίζοντας εκτός έδρας την ΚΑ Θιρμπονέρο με 2-1. 

## Παραπομπές


## Εξωτερικοί σύνδεσμοι
* Επίσημος ιστότοπος (στα ισπανικά) 
* Estadios de España (στα αγγλικά) 

Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις ποδοσφαιρικών ομάδων το 1974
Εμνίλντα της Λουσατίας

Η **Εμνίλντα**, πολων. Emnilda słowiańska (π. 970-75 - 1017) ήταν σλαβικής καταγωγής και με τον γάμο της έγινε δούκισσα, μετά βασίλισσα, της Πολωνίας. 

## Βιογραφία
Ήταν κόρη του Ντομπρομίρ της Λουσατίας, Σλάβου ηγεμόνα, που ο επίσκοπος Τήτμαρ του Μέρσνμπουργκ (975-1018) τον αναφέρει στο *Χρονικό* του ως *σεβαστό άρχοντα (venerabilis senior)*. Οι περισσότεροι ιστορικοί πιστεύουν ότι ο Ντομπρομίρ ήταν ηγέτης της Λοσατίας και των εδαφών των Μιλτσένι (Σλάβων της Άνω Λουσατίας), που από το 963 έγιναν μέρος της μαρκιωνίας της ανατολικής Σαξονίας. Από τα συμφραζόμενα στο χρονικό το *senior* πρέπει να ερμηνευθεί ως *πρίγκιπας* και δείχνει ότι ο επίσκοπος ήταν οικείος, πολύ γνωστός του. Ο Τήτμαρ έγινε το 1009 επίσκοπος του Μέρσενμπουργκ, άρα ο Ντομπρομίρ ήταν μέλος των Πολαβιανών Σλάβων (Δυτικών Σλάβων ή Βένδων, Πόλαβ = παρά τω Έλβα), οι οποίοι ήταν κοντά στην επισκοπή. Επειδή το όνομα της Εμνίλντας είναι γερμανικό, υποθέτουμε ότι η μητέρα της ήταν μέλος των κομήτων της Σαξονίας. 

Ωστόσο ο ιστορικός Χένρυκ Λοβμιάνσκι εκτιμά ότι η Εμνίλντα ήταν κόρη του τελευταίου ανεξάρτητου πρίγκιπα των Βιστουλανών στην περιοχή της Κρακοβίας. Ο Ταντέους Βασιλέβσκι τη θεωρεί μία Μοραβή πριγκίπισσα.

## Οικογένεια
Παντρεύτηκε το 987 τον Μπολέσλαφ Α΄ των Πιαστ τον *Γενναίο*, δούκα, μετά βασιλιά, της Πολωνίας και είχε τέκνα:
* Μιέσκο Β΄ π.990-1034, βασιλιάς, μετά δούκας, της Πολωνίας.
* Όθων 1000-1033, δούκας της Πολωνίας.
* μία κόρη, ηγουμένη.
* Ρεγκελίντα, παντρεύτηκε τον Χέρμαν Α΄ των Εκκεχαρντιδών μαργράβο του Μάισσεν.
* μία κόρη, παντρεύτηκε τον Σβιατοπόλκ Α΄ μεγάλο πρίγκιπα του Κιέβου.

## Παραπομπές


## Πηγές
* Barański, Marek Kazimierz (2008). Dynastia Piastów w Polsce. Warsaw: Wydawnictwo Naukowe PWN. pp. 51, 60. ISBN 9788301148164.

Κατηγορία:Πολωνές πριγκίπισσες
Ρίχετσα της Λοθαριγγίας

Η Αγία **Ρίχετσα**, γερμ. *Riche(n)za von Lothingen* (995-1000 – 21 Μαρτίου 1063), από τον Οίκο των Ετσονιδών ήταν κόρη του παλατινού κόμη της Λοθαριγγίας και με τον γάμο της έγινε βασίλισσα της Πολωνίας.

## Βιογραφία
Ήταν κόρη του Έτσο παλατινού κόμη της Λοθαριγγίας και της Ματθίλδης των Οθωνιδών, κόρης του Όθωνα Β΄ της Γερμανίας. Η Ματθίλδη ήταν κόρη της Θεοφανούς των Σκληρών, ανιψιάς του Ιωάννη Α΄ του *Τσιμισκή* Αυτοκράτορα των Ρωμαίων.

Ο γάμος της με τον Μιέσκο Β΄ Λάμπερτ έγινε από τον θείο της Όθωνα Γ΄ της Γερμανίας για να ενδυναμώσει τις σχέσεις του με τον βασιλιά της Πολωνίας. Όταν ο τελευταίος εκθρονίστηκε το 1031, η Ρίχεντσα επέστρεψε στη Γερμανία, ζώντας χωριστά ή έχοντας διαζευχθεί από αυτόν. Όταν το 1047 απεβίωσε ο αδελφός της Όθων Β΄ δούκας της Σουαβίας, τελευταίος άρρην των Οθωνιδών, η Ρίχεντσα έγινε μοναχή και εργάστηκε για τη διατήρηση της κληρονομιάς των Ετσονιδών, χρηματοδοτώντας την ανακαίνιση του αββαείου του Μπράουβαϊλερ. Αργότερα αγιοποιήθηκε.

## Οικογένεια
Παντρεύτηκε το 1013 τον Μιέσκο Β΄ Λάμπερτ των Πιαστ, βασιλιά, μετά δούκα, της Πολωνίας και είχε τέκνα:
* ;Μπολέσλαφ πριν το 1016-1038/39, δούκας της Πολωνίας.
* Ρίχετσα 1013-1075., παντρεύτηκε τον Μπέλα Α΄ των Άρπαντ βασιλιά της Ουγγαρίας.
* Καζιμίρ Α΄ ο *Αποκαταστάτης* 1016-1058, δούκας της Πολωνίας.
* Γερτρούδη π. 1025-1108, παντρεύτηκε τον Ιζιασλάβ Α΄ των Ρουρικιδών μεγάλο πρίγκιπα του Κιέβου.
* ;Αγάθη πριν το 1030-μετά ο 1070, παντρεύτηκε τον Εδουάρδο του Οίκου του Έσσεξ τον *Εξόριστο*, πρίγκιπα της Αγγλίας.

## Πηγές
* Bernhardt, John W. (2002). Itinerant Kingshiop & Royal Monasteries in Early Medieval Germany, c.936-1075. Cambridge University Press.
* Ekkart Sauser (2002). "Richeza, Königin von Polen". In Bautz, Traugott (ed.). Biographisch-Bibliographisches Kirchenlexikon (BBKL) (in German). 20. Nordhausen: Bautz. cols. 1220–1221. ISBN 3-88309-091-3.

## Παραπομπές


Κατηγορία:Οίκος των Ετσονιδών
Κατηγορία:Γερμανίδες κόμισσες
Χουσάμ Ελ-Μπαντραουί

Ο **Χουσάμ Ελ-Μπαντραουί** (γεννημένος στις 30 Νοεμβρίου 1934) είναι Αιγύπτιος πρώην αθλητής της σκοποβολής.

Στο Αιγυπτιακό πρωτάθλημα πήλινου στόχου υπήρξε πρωταθλητής στο ατομικό τραπ το 1959.

Το 1960 συμμετείχε με την εθνική ομάδα σκοποβολής της Ηνωμένης Αραβικής Δημοκρατίας στους Ολυμπιακούς αγώνες της Ρώμης όπου κατέλαβε την 12η θέση στο ατομικό τραπ.Το 1959 έλαβε μέρος στους Μεσογειακούς αγώνες της Βηρυτού όπου κατέκτησε το χρυσό μετάλλιο στο ομαδικό τραπ.

Στο Παγκόσμιο πρωτάθλημα πήλινου στόχου του Καΐρου το 1959 αναδείχθηκε πάγκοσμιος πρωταθλητής στο ατομικό τραπ και χάλκινος στο ομαδικό τράπ. Το 1962 στο Παγκόσμιο πρωτάθλημα σκοποβολής του Καΐρου κατέκτησε το χάλκινο μετάλλιο στο ομαδικό τράπ.

## Παραπομπές


Κατηγορία:Αιγύπτιοι αθλητές της σκοποβολής
Κατηγορία:Αιγύπτιοι αθλητές της σκοποβολής στους Θερινούς Ολυμπιακούς Αγώνες
Κατηγορία:Αθλητές της σκοποβολής στους Θερινούς Ολυμπιακούς Αγώνες 1960
Κατηγορία:Αθλητές στους Μεσογειακούς Αγώνες 1959
Κατηγορία:Κάτοχοι μεταλλίων του Παγκοσμίου Πρωταθλήματος Πήλινου Στόχου
Κατηγορία:Κάτοχοι μεταλλίων του Παγκοσμίου Πρωταθλήματος Σκοποβολής
Μαρία Ντομπρονιέγκα του Κιέβου

Η **Μαρία Ντομπρονιέγκα**, ουκρανικά: Марія Добронега із Києва (μετά το 1012 - 13 Δεκεμβρίου 1087) από τον Οίκο των Ρουρικιδών ήταν πριγκίπισσα του Κιέβου και με τον γάμο της έγινε δούκισσα της Πολωνίας. 

## Βιογραφία
Ήταν κόρη του Βλαδίμηρου Α΄ μεγάλου πρίγκιπα του Κιέβου και της 7ης συζύγου του Ρεγκελίντας, εγγονής του Όθωνα Α΄ της Γερμανίας.

## Οικογένεια
Παντρεύτηκε περί το 1040 τον Καζιμίρ Α΄ των Πιαστ τον *Αποκαταστάτη*, δούκα της Πολωνίας και είχε τέκνα;
* Μπολέσλαφ Β΄ ο *Γενναιόδωρος* π. 1042-1081/2.
* Βλάντισλαφ Α΄ Χέρμαν π. 1044-1102, δούκας της Πολωνίας.
* Μιέσκο 1045-1065, δούκας της Κουγιάβια.
* Σβιετοσλάβα π. 1048-1126, παντρεύτηκε τον Βρατίσλαο Β΄ των Πρεμυσλιδών της Βοημίας.

## Πηγές
* Marek, Miroslav. "Complete Genealogy of the House of Piast". Genealogy.EU.

## Παραπομπές


Κατηγορία:Ρουρικίδες
Ιουδήθ της Βοημίας

Η **Ιουδήθ/Γιούντιτ**, τσεχ. Judith Přemyslid (π. 1056/58 - 25 Δεκεμβρίου 1086) από τον Οίκο των Πρεμυσλιδών ήταν πριγκίπισσα της Βοημίας και με τον γάμο της έγινε δούκισσα της Πολωνίας.

## Βιογραφία
Ήταν η πρώτη κόρη του Βρατίσλαου Β΄ δούκα, μετά 1ου βασιλιά, της Βοημίας και της Αδελαΐδας των Άρπαντ, κόρης του Ανδρέα Α΄ της Ουγγαρίας.

## Οικογένεια
Παντρεύτηκε το 1080 τον Βλάντισλαφ Α΄ Χέρμαν των Πιαστ, δούκα της Πολωνίας και είχε τέκνο:
* Μπολέσλαφ Γ΄ ο *Στραβόστομος* 1086-1138, δούκας της Πολωνίας.

## Παραπομπές


## Πηγές
* K. Jasiński: Rodowód pierwszych Piastów, Warsaw – Wrocław, 1992.

Κατηγορία:Οίκος των Πρεμυσλιδών
Κατηγορία:Πολωνοί τσέχικης καταγωγής
Ζμπυσλάβα του Κιέβου

Η **Ζμυσλάβα Σβιατοπολκόβνα**, ρωσικά: Сбыслава Святополковна (π. 1085/90 - π. 1114) από τον Οίκο των Ρουρικιδών ήταν πριγκίπισσα του Κιέβου και με τον γάμο της έγινε δούκισσα της Πολωνίας.

## Βιογραφία
Ήταν η πρώτη κόρη του Σβιατοπόλκ Β΄ μεγάλου πρίγκιπα του Κιέβου και μίας πριγκίπισσας των Πρεμυσλιδών, μάλλον κόρης του Σπυτίνιεφ Β΄ δούκα της Βοημίας.

## Οικογένεια
Παντρεύτηκε το 1102 τον Μπολέσλαφ Γ΄ των Πιαστ τον *Στραβόστομο*, δούκα της Πολωνίας και είχε τέκνα:
* Βλάντισλαφ Β΄ ο *Εξόριστος* 1105-1159, υψηλός δούκας της Πολωνίας, δούκας της Σιλεσίας.
* Γιούντιτ, γενν. π.1111, παντρεύτηκε τον Βσέβολοντ Νταβίντοβιτς, πρίγκιπα του Μούρομ.

## Παραπομπές


## Πηγές
* Russian Primary Chronicle (1102), ed. 1973, p. 199.

## Εξωτερικοί σύνδεσμοι
* 

Κατηγορία:Ρουρικίδες
Ελένη του Ζνόιμο

Η **Ελένη του Ζνόιμο** (, , π. 1141 - 1202/06) από τον Οίκο των Πρεμυσλιδών ήταν κόρη του δούκα του Ζνόιμο και με τον γάμο της έγινε υψηλή δούκισσα της Πολωνίας & δούκισσα της Μασοβίας.

## Βιογραφία
Ήταν κόρη του Κορράδου Β΄ δούκα του Ζνόιμο στη Μοραβία και της Μαρίας των Βουκάνοβιτς, κόρης του Ούρος Α΄ μεγάλου πρίγκιπα της Σερβίας.

## Οικογένεια
Παντρεύτηκε ως το 1161 τον Καζιμίρ Β΄ των Πιαστ τον *δίκαιο*, υψηλό δούκα της Πολωνίας & δούκα της Μασοβίας, και είχε τέκνο:
* Μαρία απεβ. πριν το 1167, παντρεύτηκε τον Βσέβολοντ Δ΄ τον *ερυθρό* μεγάλο πρίγκιπα του Κιέβου.
* Καζιμίρ π. 1162-1167, απεβ. 5 ετών.
* Μπολέσλαφ π. 1168/71-1182/3, απεβ. 13 ετών.
* Όντον 1169/84-απεβ. νήπιο.
* Αδελαΐδα π. 1177/84-1211, ιδρύτρια της μονής του Αγ. Ιακώβου στο Σανντομίες.
* Λέσεκ Α΄ 1184/5-1227, δούκας τού Σανντομίες, υψηλός δούκας της Πολωνίας.
* Κορράδος Α΄ π. 1187/88-1247, δούκας της Μαζοβίας και Κουγιάβια, υψηλός δούκας της Πολωνίας.

## Παραπομπές


## Πηγές
* Wasilewski, Tadeusz (1978). "Helena księżniczka znojemska, żona Kazimierza II Sprawedliwego: Przyczynek do dziejów stosunków polsko-czeskich w XII–XIII w." [Helen Duchess of Znojmo, a Wife of Casimir II the Just: Tribute to the History of Czech-Polish Relations in the 12th and 13th centuries]. Przegląd Historyczny (πολωνικά). Βαρσοβία: PWN. LXIX (1): 115–120. ISSN 0033-2186.

Κατηγορία:Οίκος των Πρεμυσλιδών
Κατηγορία:Οίκος των Πιαστ
Κατηγορία:Πολωνοί σερβικής καταγωγής
Κατηγορία:Πολωνοί τσέχικης καταγωγής
Πύργος Eurosky

Ο **Πύργος Eurosky** είναι ουρανοξύστης που έχει τη διάκριση ότι είναι το υψηλότερο κτίσμα στη Ρώμη, το μόνο υψηλότερο από τη Βασιλική του Αγίου Πέτρου στο Βατικανό. Είναι επίσης ένα από τα υψηλότερα κτήρια κατοικίας σε ολόκληρη την Ιταλία.

Ο Πύργος έχει ύψος 155 μέτρα (120 χωρίς την κεραία) και βρίσκεται στη συνοικία κατοικιών Τορρίνο (Torrino), δίπλα στην περιοχή EUR. Σχεδιάστηκε από τον αρχιτέκτονα Φράνκο Πουρίνι (γενν. 1941), που άντλησε έμπνευση και από τους μεσαιωνικούς πύργους της παλαιάς πόλεως της Ρώμης, όπως είναι ο Τόρρε ντελε Μιλίτσιε. Η κατασκευή του άρχισε το 2010, ολοκληρώθηκε το 2012 και εγκαινιάσθηκε το 2013. Διαθέτει 30 ορόφους συν δύο υπόγεια επίπεδα, ενώ το εμβαδό όλων των ορόφων ανέρχεται σε 800 χιλιάδες τετραγωνικά μέτρα. Εκτός από διαμερίσματα κατοικίας, φιλοξενεί και γραφεία. Βρίσκεται κοντά στον παρόμοιου ύψους Πύργο Europarco (120 μέτρα).

## Πηγές
* Ruggero Lenci (επιμ.): *L'enigma di Eurosky*, εκδ. Gangemi, Ρώμη 2014, ISBN 978-88-492-2928-8

Πυργος Eurosky
Eurosky
Σαλώμη του Μπεργκ

Η **Σαλώμη** (, π. 1099/1101 - 27 Ιουλίου 1144) από τη Σουηβία ήταν κόρη του κόμη του Μπεργκ-Σέλκλινγκεν και με τον γάμο της έγινε δούκισσα της Πολωνίας.

## Βιογραφία
Ήταν κόρη του Ερρίκου κόμη του κάστρου Μπεργκ στο Έχινγκεν (όχι του Μπεργκ στον Ρήνο) και της Αδελαΐδας του Μόχενταλ, ίσως αδελφής του Ντήπολντ Γ΄ μαργράβου του Βόμπουργκ. 

## Οικογένεια
Παντρεύτηκε το 1115 τον Μπόλεσλαφ Γ΄ των Πιαστ τον *Στραβόστομο* δούκα της Πολωνίας και είχε τέκνα:
* Ρύκσα 1116-1156, παντρεύτηκε τον Μάγκνους Α΄ της Σουηδίας.
* (μία κόρη) 1117/22-μετά το 1131, αρραβωνιάστηκε ή παντρεύτηκε τον Κορράδο, κόμη του Πλέτσκαου και μαργράβο του Νόρντμαρκ.
* Καζιμίρ 1122-1131, απεβ. 9 ετών.
* Γερτρούδη 1123/24-1160, μοναχή στο Τσβίφαλτεν.
* Μπολέσλαφ Δ΄ ο *Σγουρός* π. 1125-1173, δούκας της Μαζοβίας, υψηλός δούκας της Πολωνίας.
* Μιέσκο Γ΄ ο *Γηραιός* 1126/7-1202, δούκας της Μεγαλύτερης Πολωνίας, Κρακοβίας, Κάλις, Κουγιάβια.
* Ντομπρόνιεγκα Λουντγκάρντα 1129-1160, παντρεύτηκε τον Θεοδώριχο Α΄ των Βέττιν μαργράβο της Λουσατίας.
* Ιουδήθ 1130-1175, παντρεύτηκε τον Όθωνα Α΄ των Ασκάνια μαργράβο τού Βρανδεμβούργου.
* Ερρίκος 1131-1166, δούκας του Σαντόμιρς.
* Αγνή 1137-μετά το 1182, παντρεύτηκε τον Μστισλάβ Β΄ πρίγκιπα του Περεγιασλάβ, μεγάλο πρίγκιπα τού Κιέβου.
* Καζιμίρ Β΄ ο *Δίκαιος* 1138-1194, δούκας Σαντόμιρς, Κρακοβίας, Μαζοβίας, Κουγιάβια.

## Αναφορές


Κατηγορία:Σουηβοί ευγενείς
Κατηγορία:Οίκος των Πιαστ
Κατηγορία:Πολωνοί γερμανικής καταγωγής
Σοφία του Χαλσχάνυ

Η **Σοφία**', λευκορωσ. Соф'я Гальшанская (π. 1405 - 21 Σεπτεμβρίου 1461) από τον Οίκο των Ολσχάνσκι, ήταν κόρη του πρίγκιπα Ολσχάνσκυ και με τον γάμο της έγινε βασίλισσα της Πολωνίας.

## Βιογραφία
Ήταν η δεύτερη (από τις τρεις) κόρη του Ανδρέα Ολσχάνσκυ, γιου του Ιβάν πρίγκιπα Ολσχάνσκυ και της Αλεξάνδρας Ντρούκα, κόρης του Ντμίτρυ Ντρουκ.

## Οικογένεια
Παντρεύτηκε ως 4η σύζυγος τον Λαδίσλαου Β΄ Γιαγκιέλλο μεγάλο δούκα της Λιθουανίας & (λόγω του 1ου γάμου του) βασιλιά της Πολωνίας και είχε τέκνα:
* Βλάντισλαβ Γ΄ 1424-1444, βασιλιάς της Πολωνίας & Ουγγαρίας.
* Καζίμιρ Δ΄ 1427-1492, βασιλιάς της Πολωνίας.

## Παραπομπές

## Πηγές
* Duczmal, Małgorzata (2012). Jogailaičiai (PDF) (in Lithuanian). Translated by Birutė Mikalonienė and Vyturys Jarutis. Vilnius: Mokslo ir enciklopedijų leidybos centras. ISBN 978-5-420-01703-6. Archived from the original (PDF) on 5 March 2016.
* Tęgowski, Jan (1999). Pierwsze pokolenia Giedyminowiczow (in Polish). Poznań-Wrocław: Wydawn. Historyczne. ISBN 83-913563-1-0.
* Wdowiszewski, Zygmunt (1968). Genealogia Jagiellonów (in Polish). Warszawa: Pax. OCLC 21868459.
* Nosevich, Viacheslav L. (2000). "Друцкае княства і князі Друцкія". Друцк старажытны: Да 1000-годдзя ўзнікнення горада (in Belarusian). Minsk: Belarusian Encyclopedia. ISBN 9789851101852. Archived from the original on 2007-06-21.

Κατηγορία:Ενταφιασμοί στον Καθεδρικό Ναό της Κρακοβίας
Αγνή των Μπάμπενμπεργκ

Η **Αγνή**, γερμ. Agnes von Babenberg (π. 1108/13 - 24/24 Ιανουαρίου 1163) από τον Οίκο των Μπάμπενμπεργκ ήταν κόρη του δούκα της Αυστρίας και με τον γάμο της έγινε υψηλή δούκισσα της Πολωνίας & δούκισσα της Σιλεσίας.

## Βιογραφία
Ήταν η δεύτερη κόρη του αγίου Λεοπόλδου Γ΄ μαργράβου της Αυστρίας και της Αγνής των Σαλίων, κόρης του Ερρίκου Δ΄ δούκα της Βαυαρίας & βασιλιά της Γερμανίας.

## Οικογένεια
Παντρεύτηκε το 1125 τον Βλάντισλαφ Β΄ των Πιαστ τον *Εξόριστο* υψηλό δούκα της Πολωνίας & δούκα της Σιλεσίας και είχε τέκνα:
* Μπολέσλαφ Α΄ 1127-1201, δούκας τού Βρότσλαφ.
* Μιέσκο Α΄ ο *Λεπτόπους* π. 1330-1211, δούκας της Κρακοβίας ("υψηλός δούκας της Πολωνίας"), Σιλεσίας, Ρατσίμπους, Οπόλε. Ιδρυτής του κλάδου του Οπόλε.
* Ριτσέζα 1140-1185, παντρεύτηκε πρώτα τον Αλφόνσο Ζ΄ τού Λεόν, Καστίλης & Γαλικίας και μετά τον Ραμόν Μπερενγκέρ Β΄ κόμη της Προβηγκίας.
* Κορράδος ο *Μακροσκελής* 1146/57-1190, δούκας τού Γκλόγκουφ.
* Αλβέρτος απεβ. π. 1168, νέος.

## Παραπομπές


## Πηγές
* Allstrom, Carl Magnus. Dictionary of Royal Lineage (Poland), 1902
* Louda, Jirí and Michael MacLagan. Lines of Succession: Heraldry of the Royal Families of Europe, 2nd edition. London, UK: Little, Brown and Company, 1999.

Κατηγορία:Οίκος των Μπάμπενμπεργκ
Κατηγορία:Μαργραβίνες της Γερμανίας
Φορωνίδια

thumb|''Phoronopsis harmeri''
Τα **Φορωνίδια**, που μερικές φορές ονομάζονται Σωληνωτά σκουλήκια, είναι μικρή συνομοταξία θαλάσσιων ζώων που φιλτράρουν με ένα λοφοφόρο (ένα «στέμμα» πλοκαμιών) και δημιουργούν όρθιους σωλήνες χιτίνης για να υποστηρίζουν και να προστατεύουν τα μαλακά τους σώματα. Ζουν στους περισσότερους ωκεανούς και τις θάλασσες, συμπεριλαμβανομένου του Αρκτικού Ωκεανού, αλλά εξαιρουμένου του Ανταρκτικού Ωκεανού, και μεταξύ της παλιρροιακής ζώνης. Τα περισσότερα ενήλικα Φορωνίδια έχουν μήκος 2 cm και πλάτος περίπου 1,5 mm, αν και τα μεγαλύτερα έχουν μήκος 50 cm.

Κατηγορία:Λοφοτροχόζωα
Κατάλογος δημάρχων Πύργου

Ο **Δήμαρχος** είναι ο επικεφαλής του Δήμου Πύργου Ηλείας. Πρωθύστερη ονομασία του δήμου ήταν **Δήμος Λετρίνων**. Ο οικισμός Πύργος υπήρχε από την περίοδο της Τουρκοκρατίας.

## Διοικητική ιστορία
Ο δήμος Λετρίνων συστάθηκε στις 20 Απριλίου 1835 με έδρα τον οικισμό Πύργος. Το 1899  στο νομό Ηλείας από το νομό Αχαΐας και Ήλιδος, για να υπαχθεί ξανά σε αυτόν το 1909. Ο δήμος αποσπάστηκε στον νομό Ηλείας το 1930 και στις 14 Απριλίου 1976 ο δήμος μετονομάστηκε σε δήμο Πύργου.

### Δήμαρχοι

## Παραπομπές



Πυργου
Κατηγορία:Δήμος Πύργου
Λυσσασμένη Γάτα

Η ***Λυσσασμένη γάτα*** (πρωτότυπος τίτλος: *Cat on a Hot Tin Roof*) είναι θεατρικό έργο του Τενεσί Ουίλιαμς και είναι διασκευή της ιστορίας μικρού μήκους *[[Three Players of a Summer Game]]* (1952), το έργο γράφτηκε ανάμεσα στο 1953-1955. Ένα από τα πιο διάσημα έργα του Ουίλιαμς και προσωπικό του αγαπημένο, το οποίο κέρδισε βραβείο Πούλιτζερ το 1955.

Στην Ελλάδα, μεταξύ άλλων παραστάσεων, η *Λυσσασμένη γάτα* ανέβηκε από το Εθνικό Θέατρο για πρώτη φορά στις 22 Δεκεμβρίου 1948 σε μετάφραση Μάριου Πλωρίτη και σκηνοθεσία Νίκου Χαραλάμπους. Έπαιζαν οι Τίτος Βανδής, Νόρα Κατσέλη, Φαίδων Γεωργίτσης, Κάκια Παναγιώτου, Γιώργος Τσιτσόπουλος, Κίττυ Αρσένη και άλλοι.  

## Παραπομπές


Κατηγορία:Θεατρικά έργα του Τενεσί Ουίλιαμς
Κατηγορία:Θεατρικά έργα που έγιναν ταινίες
Κατηγορία:Θεατρικά έργα συσχετιζόμενα με ΛΟΑΤ
Κώστας Κουρκούτης

Ο **Κώστας Κουρκούτης** (1944-2013) ήταν Έλληνας πολιτικός. Διετέλεσε δήμαρχος Θηβαίων από τον Ιούνιο του 1975 ως τις 30 Μαΐου 1989, οπότε παραιτήθηκε από τη δημαρχία, προκειμένου να πολιτευτεί στις βουλευτικές εκλογές του Ιουνίου του 1989 με το ΚΚΕ.(ΕΑΡ) 

## Πολιτική σταδιοδρομία
Το 1974 ήταν Γενικός Γραμματέας Περιβάλλοντος, Χωροταξίας και Δημοσίων Έργων στην Κυβέρνηση Εθνικής Ενότητας του Καραμανλή.

Ήταν ο πρώτος αιρετός δήμαρχος Θηβαίων μετά την πτώση της χούντας και ο νεότερος σε ηλικία εκλεγμένος δήμαρχος, καθώς εξελέγη σε ηλικία 31 ετών.

Επανεξελέγη δήμαρχος το 1978, 1982 και το 1986. Μεταξύ των έργων του είναι και η επιτυχημένη εφαρμογή του πολεοδομικού σχεδίου, η προστασία του πρασίνου και της αγροτικής γης, η καθιέρωση του πολιτιστικού θεσμού "Πινδάρεια", η κατασκευή δημοτικού νεκροταφείου, .

Εξελέγη δημοτικός σύμβουλος στις εκλογές του 1990, 1994, 2002 και του 2006, υπηρετώντας από το 1991 ως το 1998 και από το 2003 ως το 2010.

Τα τελευταία χρόνια της ζωής του ήταν στέλεχος του ΣΥΡΙΖΑ και δύο μήνες πριν τον θάνατό του είχε αναλάβει περιφερειακός σύμβουλος, στη θέση της Δέσποινας Σπανούδη στο "Αυτοδιοικητικό Κίνημα Περιφέρειας Στερεάς".

Ο Κουρκούτης απεβίωσε σε ηλικία 69 ετών από καρκίνο στις 9 Μαρτίου 2013.

Ο Μάνος Χατζιδάκις τον είχε χαρακτηρίσει "Δήμαρχο των Δημάρχων".

## Παραπομπές


Κατηγορία:Δήμαρχοι της Θήβας
Κατάλογος δημάρχων Αρταίων

Ο **Δήμαρχος Αρταίων** είναι ο επικεφαλής του, συσταθέντος το 1883, Δήμου Αρταίων, με έδρα την Άρτα. Πρώτος δήμαρχος υπήρξε ο Δημήτριος Ν. Αντωνόπουλος. Σημερινός δήμαρχος είναι ο Χριστόφορος Σιαφάκας.

## Διατελέσαντες δήμαρχοι

Δήμαρχοι Αρταίων διετέλεσαν οι εξής: 

## Παραπομπές


*
Αρταιων
Άσμορ και Καρτιέ

μικρογραφία|Χάρτης των Νήσων Άσμορ και Καρτιέ
Η **Επικράτεια των Νήσων Άσμορ και Καρτιέ** είναι ακατοίκητο εξωτερικό έδαφος της Αυστραλίας. Η επικράτεια αποτελείται από τέσσερα επίπεδα τροπικά νησιά εντός δύο διαφορετικών υφάλων. Η επικράτεια βρίσκεται στον Ινδικό Ωκεανό. Απέχει περίπου 320 χιλιόμετρα από την βορειοδυτική ακτή της Αυστραλίας και βρίσκεται 144 χιλιόμετρα νότια του Ρότε, ένα νησί που ανήκει στην Ινδονησία.

Ο ύφαλος Άσμορ ονομάζεται Πουλάου Πασίρ στα ινδονησιακά και Νούσα Σολοκέκ στα ροτενέζικα. Οι δύο παραπάνω ονομασίες σημαίνουν "νησί από άμμο".

## Παραπομπές


Κατηγορία:Νησιά της Ωκεανίας
Κατηγορία:Πρώην βρετανικά προτεκτοράτα
Ερμεντρούδη, κόρη του Λουδοβίκου του Τραυλού

Η **Ερμεντρούδη της Γαλλίας** ήταν κόρη του Βασιλιά των Δυτικών Φράγκων Λουδοβίκου του Τραυλού με την πρώτη σύζυγο του Ανσγκάρδη της Βουργουνδίας την οποία είχε παντρευτεί σε μυστικό γάμο. Το όνομα Ερμεντρούδη το πήρε από την γιαγιά της Ερμεντρούδη της Ορλεάνης. Ο Λουδοβίκος ο Τραυλός είχε πολλά παιδιά με την Ανσγκάρδη όπως οι μετέπειτα βασιλείς Λουδοβίκος Γ΄ της Γαλλίας, Καρλομάνος Β΄, Χίλντεγκαρντ, Γκιζέλα και Ερμεντρούδη, ωστόσο με εντολή του πατέρα του Καρόλου του Φαλακρού την χώρισε για να παντρευτεί σε δεύτερο γάμο την Αδελαΐδα των Παρισίων (875). Με τον θάνατο του πατέρα της ξέσπασαν σκληρές συγκρούσεις για την διαδοχή ανάμεσα στην μητέρα της και την μητριά της Αδελαΐδα, η Ερμεντρούδη παντρεύτηκε τον Ρεζινάρ της Λωρραίνης γιο του Ούνρουοχ Γ΄ του Φρίουλι. Η κόρη της Κουνιγούνδη της Γαλλίας παντρεύτηκε σε πρώτο γάμο (909) τον Βίγκερικ της Λοθαριγγίας κόμη του Μπίντγκαου και του Παλατινάτου της Λοθαριγγίας, σε δεύτερο γάμο παντρεύτηκε τον Ρίκουιν του Βερντέν.

## Παραπομπές
 		


## Πηγές

*D. L. Jacobus, 1982. The American Genealogist.
*Genealogia Arnulfi comitis Flandriae: "Karolum quoque postumum et Irmintrudim"

Κατηγορία:Δυναστεία των Καρολιδών
Κατηγορία:Πριγκίπισσες της Γαλλίας
Διακρατική υιοθεσία

**Διακρατικές** ονομάζονται οι '''υιοθεσίες''' στις οποίες το παιδί διαμένει σε κράτος διαφορετικό από αυτό που διαμένει ο υποψήφιος θετός γονέας και απαιτείται η μετακίνησή του με την ολοκλήρωση της υιοθεσίας. Οι διακρατικές υιοθεσίες καλούνται και **διεθνείς** όταν το υποψήφιο θετό παιδί έχει διαφορετική ιθαγένεια από εκείνη του υποψήφιου θετού γονέα.

## Εξωτερικοί σύνδεσμοι
* Η ιστοσελίδα του Ελληνικού Κλάδου της Διεθνούς Κοινωνικής Υπηρεσίας  
* CNN Greece. Αναδοχή και υιοθεσία στην Ελλάδα: Τι αλλάζει με το νέο νόμο

Κατηγορία:Οικογενειακό Δίκαιο
Άντριαν Ζάντμπεργκ

Ο **Αντριάν Ταντέουζ Ζάντμπεργκ** (πολωνικά *Adrian Tadeusz Zandberg*) είναι Πολωνός ιστορικός και προγραμματιστής υπολογιστών, διδάκτορας ανθρωπιστικών επιστημών και αριστερός πολιτικός, μέλος του πολιτικού συμβουλίου του κόμματος Ράζεμ (*Μαζί*).

## Βιογραφία
Ο Αντριάν Ζάντμπεργκ γεννήθηκε στις 4 Δεκεμβρίου 1979 στο Άλμποργκ της Δανίας, όπου είχαν μετακομίσει οι γονείς του από το 1967. Το 1985 η οικογένεια επέστρεψε και πάλι στην Πολωνία. Αφού σπούδασε ιστορία στο Πανεπιστήμιο της Βαρσοβίας, έλαβε το διδακτορικό του πάνω στα βρετανικά και γερμανικά αριστερά σοσιαλδημοκρατικά κινήματα. Σπούδασε επίσης πληροφορική σε μια πολωνο-ιαπωνική ακαδημία πληροφορικής.

Όντας φοιτητής ξεκίνησε η ενασχόλησή του με την πολιτική. Στις 14 Νοεμβρίου 2001, δημοσίευσε ένα άρθρο στην καθημερινή εφημερίδα «Gazeta Wyborcza», που γράφτηκε μαζί με τον ακτιβιστή των πολιτικών δικαιωμάτων Γιάτσεκ Κουρόν, για το θέμα της κοινωνικής δικαιοσύνης στην Πολωνία.

Εξελέγη πρόεδρος της πτέρυγας νεολαίας («Forum Młodych») του Εργατικού Κόμματος («Unia Pracy»), στο οποίο αποτέλεσε μέλος της εκτελεστικής επιτροπής, ενώ αργότερα ίδρυσε την Ομοσπονδία Νέων Σοσιαλιστών («Młodzi Socjaliści»).

Τον Μάιο του 2015, έγινε ένας από τους ιδρυτές του κόμματος Ράζεμ, ενός νέου πολιτικού σχήματος, και εξελέγη στο εννεαμελές πολιτικό συμβούλιο, μαζί με τους Γιάκουμπ Μπάραν, Αλεξάνδρα Κάτσα, Αλίσια Τσούμπεκ, Ματσίι Κόνιτσνι, Μαγκνταλένα Μαλίνσκα, Ματέους Μίρις, Καταρζίνα Παπρότα και Μαρσελίνα Ζαουίζα.

Ο Ζάντμπεργκ τοποθετήθηκε στην πρώτη θέση του εκλογικού καταλόγου του Ράζεμ για τη Βαρσοβία, τον Οκτώβριο του 2015. Πριν τις εκλογές, είχε εκπροσωπήσει το κόμμα σε «τηλεμαχία» (ντιμπέιτ) με διάφορα μικρότερα και πρωτοεμφανιζόμενα κόμματα. Μεταξύ άλλων θέσεών του, ήταν ο μόνος από τους οκτώ ομιλητές που ζήτησε μια άνευ όρων αποδοχή των Σύριων προσφύγων πολέμου στην Πολωνία. Μετά τη συζήτηση, ορισμένα από τα μέσα ενημέρωσης τον ανακήρυξαν νικητή αυτής της συζήτησης, ενώ η εμφάνισή του στη συζήτηση προκάλεσε μεγαλύτερο ενδιαφέρον από τα μέσα ενημέρωσης για τον ίδιο και το κόμμα του τις επόμενες ημέρες. Ο Ζάντμπεργκ έλαβε προσωπικά 49.711 ψήφους, αλλά το κόμμα του κέρδισε μόνο το 3,62% στο σύνολο της χώρας και δεν κατάφερε να εισέλθει στο κοινοβούλιο.

Παρότι μερικοί πολιτικοί σχολιαστές υποστήριξαν ότι η αύξηση τη δημοτικότητας του Ράζεμ στράφηκε κατά του πολιτικού συνασπισμού της Ενωμένης Αριστεράς, το οποίο επίσης δεν εισήλθε στο κοινοβούλιο, άλλοι διαφώνησαν με εκείνη την άποψη, επισημαίνοντας ότι το Ράζεμ επιλέχθηκε ως επί το πλείστον από ένα νέο εκλογικό σώμα και ότι η μείωση της δημοτικότητας των κομμάτων της Ενωμένης Αριστεράς οφειλόταν σε λάθη των προηγούμενων ετών.

## Παραπομπές


Κατηγορία:Πολωνοί πολιτικοί
Ερρίκος Στιούαρτ (1ος Δούκας του Γκλόστερ)

Ο **Ερρίκος** (αγγλ. *Henry Stuart, Duke of Gloucester*, 8 Ιουλίου 1640 - 13 Σεπτεμβρίου 1660) από τον Οίκο των Στιούαρτ του Ντάρνλεϋ ήταν δούκας του Γκλώστερ.

## Βιογραφία
Ήταν ο τρίτος γιος του Καρόλου Α΄ της Αγγλίας και της Ερριέττας Μαρίας των Βουρβόνων, κόρης του Ερρίκου Δ΄ της Γαλλίας.

Έπειτα από την ήττα του πατέρα του κατά το τέλος του Αγγλικού εμφυλίου Πολέμου, ο Ερρίκος αιχμαλωτίστηκε και μεταφέρθηκε στο Λονδίνο, ενώ οι δύο μεγαλύτεροι αδελφοί του είχαν διαφύγει με τη μητέρα τους στη Γαλλία. το μεγαλύτερο μέρος της αιχμαλωσίας του το μοιράστηκε με τη μεγαλύτερη αδελφή του Ελισάβετ. Βρισκόταν στα βασιλικά διαμερίσματα του Λευκού Πύργου στον Πύργο του Λονδίνου, υπό την "προστασία" του Δημοκρατικού στρατού. Κατά τη διάρκεια των συζητήσεων μεταξύ των ηγετών του Δημοκρατικού στρατού Όλιβερ Κρόμγουελ και Χένρυ Άιριτον για το ποιο καθεστώς θα ακολουθήσει την καταργηθείσα εξουσία του Καρόλου Α΄, για λίγο προτάθηκε ότι ο νεαρός Πρίγκιπας θα μπορούσε να τοποθετηθεί στον θρόνο, και να αναγκαστεί να κυβερνά ως ένα είδος περιορισμένου, συνταγματικού μονάρχη, τον οποίο ήθελε το Κοινοβούλιο.

Ασθένησε από ευλογιά και απεβίωσε σε ηλικία 20 ετών στο Ανάκτορο Ουάιτχολ. Τάφηκε στο Παρεκκλήσιο του Ερρίκου Ζ΄ στο Αββαείο του Ουέστμινστερ. Η μεγαλύτερη αδελφή του Μαρία πέθανε και αυτή από ευλογιά και τάφηκε στην ίδια κρύπτη λίγες εβδομάδες αργότερα.

## Παραπομπές


## Πηγές
* Chester, Joseph Lemuel, ed. (1876), The Marriage, Baptismal, and Burial Registers of the Collegiate Church or Abbey of St. Peter, Westminster, London: Harleian Society
* Louda, Jiří; Maclagan, Michael (1999) [1981], Lines of Succession: Heraldry of the Royal Families of Europe (2nd ed.), London: Little, Brown, ISBN 978-0-316-84820-6
* Weir, Alison (1996), Britain's Royal Families: A Complete Genealogy (Revised ed.), London: Pimlico, ISBN 978-0-7126-7448-5

Κατηγορία:Οίκος των Στιούαρτ
Κατηγορία:Δούκες του Γκλόστερ
Ποντμπεσκίτζιε Μπιέλσκο-Μπιάουα

Η **ΤΣ Ποντμπεσκίτζιε Μπιέλσκο-Μπιάουα** (πολωνικά: *TS Podbeskidzie Bielsko-Biała*, προφέρεται: ) είναι πολωνικός ποδοσφαιρικός σύλλογος με έδρα τη Μπιέλσκο-Μπιάουα. 
μικρογραφία|260x260εσ| Το γήπεδο της ομάδας.

## Ιστορία
Ο σύλλογος ιδρύθηκε ουσιαστικά στις 11 Ιουλίου 1997, αν και μπορεί να ανιχνεύσει τις ρίζες του από το 1907. Εκείνη τη χρονιά ιδρύθηκε η *Bielitzer Fussball Klub* (*FK Bielitz*), στην πόλη Μπιέλιτζ της Αυστροουγγαρίας, η οποία ήταν υπό την κυριαρχία εθνοτικών Γερμανών, όπως και ο σύλλογος. Το 1911, ο σύλλογος μετονομάστηκε σε *Bielitz-Bialaer Sport Verein* (*BBSV*). Από το 1920, η πόλη, γνωστή στο εξής ως Μπιέλσκο, ανήκε στην Πολωνία. Το 1936, ο σύλλογος άλλαξε το γερμανικό του όνομα στο πολωνικό *Bielsko-Bialskie Towarzystwo Sportowe Bielsko* (*BBTS Bielsko*). Το 1968, συγχωνεύτηκε με την *KS Włókniarz* (ιδρύθηκε το 1911). Ο τρίτος *πρόγονος*, η *DKS Komorowice*, ιδρύθηκε το 1995. Οι εν λόγω σύλλογοι συγχωνεύθηκαν συνολικά το 1997 για να σχηματίσουν την *TS Podbeskidzie Bielsko-Biała*. Από το 2011 έως το 2016 ο σύλλογος έπαιξε στην κορυφαία κατηγορία ποδοσφαίρου της χώρας, την Εκστρακλάσα, όπου ήταν ο πρώτος σύλλογος από την πόλη που το κατάφερε. Αυτή τη στιγμή αγωνίζεται στη δεύτερη κατηγορία, την 1 Λίγκα. 

## Επιτεύγματα

* **1 Λίγκα Πολωνίας:** 
** **2η θέση:** 2011 
* **[[Κύπελλο Πολωνίας (ποδόσφαιρο ανδρών)|Κύπελλο Πολωνίας]]:** 
** **Ημιτελικά (2):** 2011, 2015 
** **Γύρος των 16 (4):** 2005, 2006, 2012, 2016 

## Παραπομπές


## Εξωτερικοί σύνδεσμοι
*  
* Προφίλ στο 90minut.pl 

Κατηγορία:Ποδοσφαιρικές ομάδες Πολωνίας
Κατηγορία:Ιδρύσεις ποδοσφαιρικών ομάδων το 1997
Ανιπεμζά

Το **Ανιπεμζά** (Αρμενικά: Անիպեմզա) είναι αγροτική κοινότητα στην επαρχία Σιράκ της βορειοδυτικής Αρμενίας. Η Εθνική Στατιστική Υπηρεσία της Δημοκρατίας  της Αρμενίας (ARMSTAT) ανέφερε ότι ο πληθυσμός της κοινότητας ήταν 523 κάτοικοι το 2010, από 349 κατοίκους, στην απογραφή του 2001.

Το Ανιπεμζά βρίσκεται δίπλα στα κλειστά σύνορα Αρμενίας - Τουρκίας στην δεξιά όχθη του ποταμού Αχουριάν, ενώ στην απέναντι ακτή βρίσκονται τα ερείπια της αρχαίας Αρμενικής πόλης Ανί, που ανήκει σήμερα στην Τουρκία. 

Επτά χιλιόμετρα βορείως του χωριού υπάρχει ο σιδηροδρομικός σταθμός Ρι Ανί.

## Ιστορία
Το Ανιπεμζά ιδρύθηκε τον 4ο αιώνα μ.Χ από τον πρίγκιπα Καμσαρακάν και το χωριό είναι ευρύτερα γνωστό για τα ερείπια της βασιλικής του 4ου αιώνα μ.Χ., το φημισμένο Γιερερούκ. 

Κοντά στο σημερινό χωριό βρίσκεται βιομηχανικό συγκρότημα παραγωγής δομικών υλικών (ελαφρόπετρας, Tuff).

Το χωριό με τη σημερινή του μορφή, επανασχεδιάστηκε το 1926, και διετέλεσε πρότυπο χωριό για την υποδοχή ορφανών της Αρμενικής Γενοκτονίας του 1915 ενώ μεταγενέστερα υπήρξε επίσης ποινική αποικία για καταναγκαστική εργασία των αντιφρονούντων του σοβιετικού καθεστώτος στην Αρμενία.

## Παραπομπές

Κατηγορία:Χωριά της Αρμενίας
Ευδοξία του Κιέβου

Η **Ευδοξία Γιαροσλάβνα**, ρωσικά: Евдоксия Изяславна (π. 1131 - π. 1187) από τον Οίκο των Ρουρικιδών ήταν πριγκίπισσα του Κιέβου και με τον γάμο της έγινε υψηλή δούκισσα της Πολωνίας & δούκισσα της Μεγάλης Πολωνίας. 

## Βιογραφία
Ήταν κόρη του Ιζιασλάβ Β΄ μεγάλου πρίγκιπα του Κιέβου & πρίγκιπα των Τούροφ, Ρόστοφ, Βολυνίας, Περεγιασλάβλ και της Αγνής των Χοενστάουφεν, κόρης του Κορράδου Γ΄ της Γερμανίας.

## Οικογένεια
Παντρεύτηκε το 1154 τον Μιέσκο Γ΄ τον *Γηραιό*, υψηλό δούκα της Πολωνίας και δούκα της Μεγάλης (Παλαιάς) Πολωνίας και είχε τέκνα:
* Μπολέσλαφ 1159-1195, δούκας της Κουγιάβια.
* Μιέσκο ο *Νεότερος* 1106-65 - 1193, δούκα του Κάλις.
* Βλάντισλαφ Γ΄ ο *Μακροσκελής* 1161/7-1231, δούκας της μεγαλύτερης Πολωνίας, υψηλός δούκας της Πολωνίας.
* Σαλώμη/Σαλωμέα π. 1162/4-1183, παντρεύτηκε τον Ράτιμπορ πρίγκιπα της Πομερανίας.
* Αναστασία π. 1164-1240, παντρεύτηκε τον Μπόγκισλαβ Α΄ δούκα της Πομερανίας.

## Παραπομπές


## Πηγές
* "KONRAD III Deutscher König + 1152". Archived from the original on 2011-06-29. Retrieved 2009-11-07.
* Genealogia, Reyes y Reinos by Nicolas Homar

Κατηγορία:Ρουρικίδες
Άννα της Βοημίας (1204-1265)

Η **Άννα**, τσεχ. Anna Lehnická (π. 1203 - 26 Ιουνίου 1265) από τον Οίκο των Πρεμυσλιδών ήταν πριγκίπισσα της Βοημίας και με τον γάμο της έγινε υψηλή δούκισσα της Πολωνίας & δούκισσα της Σιλεσιας.

## Βιογραφία
Ήταν η πέμπτη κόρη (2η από τον 2ο γάμο) του Ότακαρ Α΄ δούκα, μετά 1ου βασιλιά, της Βοημίας και της 2ης συζύγου του Κωνσταντίας των Άρπαντ, κόρης του Μπέλα Γ΄ της Ουγγαρίας.

Έγινε η ιδρύτρια του αββαείου της Αγ. Κλάρας στην Πράγα, και εορτάζεται από την κοινότητα των Φραγκισκανών αυτών μοναχουσών.

## Οικογένεια
Παντρεύτηκε το 1216 -σε ηλικία 12 ετών- τον Ερρίκο Β΄ των Πιαστ-Σιλεσίας τον *Ευσεβή*, υψηλό δούκα της Πολωνία & δούκα της Σιλεσίας και είχε τέκνα:
* Γερτρούδη π.1219-1244/7, παντρεύτηκε τον Μπολέσλαφ Α΄ δούκα της Μαζοβίας.
* Κωνσταντία π.1221-7 - 1257, παντρεύτηκε τον Καζιμίρ Α΄ δούκα της Κουγιάβια.
* Μπολέσλαφ Β΄ ο *Φαλακρός* π.1220/5-1278, δούκας του Βρότσλαφ.
* Μιέσκο π.1223/7-1242, δούκας του Λούμπους.
* Ερρίκος Γ΄ ο *Λευκός* π.1227/30-1266, δούκας του Βρότσλαφ.
* Ελισάβετ π.1232-1265, παντρεύτηκε τον Πσέμισλ Α΄ δούκα της Μεγάλης Πολωνίας.
* Κορράδος Α΄ π.1228/31-1273/4, δούκας του Γκλόγκουφ. Ιδρυτής του κλάδου Σιλεσίας-Γκλόγκουφ.
* Λαδίσλαος π.1237-1270, πρίγκιπας-αρχιεπίσκοπος του Ζάλτσμπουργκ, επίσκοπος του Μπάμπεργκ & Πάσσαου, καγκελάριος της Βοημίας.
* Αγνή 1236-1277, ηγουμένη στο αββαείο της Αγ Κλάρας στο Τρέμπνιτς.
* Χέντβιχ 1238/41-1318, ηγουμένη στο αββαείο της Αγ. Κλάρας στο Βρότσλαφ.

## Παραπομπές


## Πηγές
* Jordan, William Chester; McNab, Bruce; Ruiz, Teofilo F. (2015). Order and Innovation in the Middle Ages: Essays in Honor of Joseph R. Strayer. Princeton University Press. ISBN 978-1400869671.
* Klaniczay, Gábor (2002). Holy Rulers and Blessed Princesses: Dynastic Cults in Medieval Central Europe. Cambridge: Cambridge University Press. ISBN 978-0521420181.

Κατηγορία:Οίκος των Πρεμυσλιδών
Κωνσταντία του Βρότσλαφ

Η **Κωνσταντία**, πολων. Konstancja Wrocławia (π. 1221-27 - 21/23 Φεβρουαρίου 1257) από τον Οίκο των Πιαστ-Σιλεσίας ήταν κόρη του υψηλού δούκα της Πολωνίας & δούκα της Σιλεσίας και με τον γάμο της έγινε δούκισσα της Κουγιάβια. 

## Βιογραφία
Ήταν η δεύτερη κόρη του Ερρίκου Β΄ του *Ευσεβούς* υψηλού δούκα της Πολωνίας & δούκα της Σιλεσίας και της Άννας των Πρεμισλιδών, κόρης του Ότακαρ Α΄ δούκα, μετά 1ου βασιλιά, της Βοημίας.

## Οικογένεια
Παντρεύτηκε το 1239 τον Καζιμίρ Α΄ δούκα της Κουγιάβια, κ.ά.  και είχε τέκνα:
* Λέσεκ Β΄ ο *Μέλας* π. 1241-1288, υψηλός δούκας της Πολωνίας & δούκας του Σιέρατς.
* Ζιεμόμισλ π. 1245-1287, δούκας του Ινόβροτσλαφ.

## Πηγές
* Jasiński, Kazimierz (2007). Rodowód Piastów śląskich (2 ed.). Kraków: Avalon. p. 120.

## Παραπομπές

Κατηγορία:Οίκος των Πιαστ-Σιλεσίας
Μαρία της Ρουμανίας (1900-1961)

Η **Μαρία της Ρουμανίας** (ρουμ. *Maria a României*, 6 Ιανουαρίου 1900 - 22 Ιουνίου 1961) ήταν πριγκίπισσα της Ρουμανίας και μετέπειτα βασίλισσα της Γιουγκοσλαβίας.

## Βιογραφία
Γεννήθηκε στις 6 Ιανουαρίου 1900 στη Γκότα, και ήταν το τρίτο παιδί και η δεύτερη κόρη του Φερδινάνδου της Ρουμανίας και της Μαρίας του Εδιμβούργου. Ονομάσθηκε *Μαρία* προς τιμήν της μητρικής γιαγιάς της, Μεγάλης Δούκισσας Μαρίας Αλεξάνδροβνας της Ρωσίας. Αν και παχουλή, η Μαρία ήταν μια πανέμορφη κοπέλα και έμοιαζε με τη μεγαλύτερη αδερφή της, Ελισάβετ.

Στις 8 Ιουνίου 1922 παντρεύτηκε τον Αλέξανδρο της Γιουγκοσλαβίας στο Βελιγράδι. Μαζί απέκτησαν τρία παιδιά:
*τον Πέτρο (1923 - 1970), παντρεύτηκε την Αλεξάνδρα της Ελλάδας και της Δανίας. Απέκτησαν 1 παιδί.
*τον Τομισλάβ (1928 - 2000), παντρεύτηκε (1) τη Μαργαρίτα της Βάδης. Απέκτησαν 2 παιδιά και (2) τη Λίντα Μαίρυ Μπόννεϋ. Απέκτησαν 2 παιδιά.
*τον Ανδρέα (1929 - 1990), παντρεύτηκε (1) τη Χριστίνα Μαργαρίτα της Έσσης. Απέκτησαν 2 παιδιά; (2) την Κύρα του Λάινινγκεν. Απέκτησαν 3 παιδιά και (3) την Εύα Μαρία Αντγιέλκοβιτς. Δεν απέκτησαν παιδιά.

Πέθανε στις 22 Ιουνίου 1961 στο Λονδίνο σε ηλικία 61 ετών. Αρχικά, θάφτηκε στο Φρόγκμορ και στις 26 Μαΐου 2013 μεταφέρθηκε στο Βασιλικό Μαυσωλείο Όλπενατς στη Σερβία.

Η βασίλισσα Μαρία ήταν δημοφιλής και σεβαστή από το σερβικό κοινό, και εξακολουθεί να θεωρείται δημοφιλής στην περιοχή. Θεωρήθηκε ως ιδανική σύζυγος και μητέρα σύμφωνα με το σύγχρονο σερβικό ιδανικό και περιγράφεται ως ταπεινό άτομο. Ασχολήθηκε με διάφορα κοινωνικά προγράμματα. Στα μάτια του σερβικού λαού, παραμένει μια από τις μεγαλύτερες προστάτες φιλανθρωπικών οργανώσεων στη Σερβία.

Αρκετοί δρόμοι στη Σερβία ονομάστηκαν στη μνήμη της, όπως "*Οδός Βασίλισσας Μαρίας*", και πολλά σχολεία και άλλοι οργανισμοί εξακολουθούν να φέρουν το όνομά της.

## Τίτλοι
*6 Ιανουαρίου 1900 – 8 Ιουνίου 1922: *Η Βασιλική Υψηλότητα* Πριγκίπισσα Μαρία της Ρουμανίας, Πριγκίπισσα του Χοεντσόλλερν-Ζίγκμαρινγκεν
*8 Ιουνίου 1922 – 6 Ιανουαρίου 1929: *Η Μεγαλειότητα Της* Η Βασίλισσα των Σέρβων, των Κροατών και των Σλοβένων
*6 Ιανουαρίου 1929 – 9 Οκτωβρίου 1934: *Η Μεγαλειότητα Της* Η Βασίλισσα της Γιουγκοσλαβίας
*9 Οκτωβρίου 1934 – 22 Ιουνίου 1961: *Η Μεγαλειότητα Της* Η Βασίλισσα Μαρία της Γιουγκοσλαβίας

### Τιμητικές διακρίσεις
* 25px Βασίλειο της Ρουμανίας: Κυρία Μεγαλόσταυρου του Τάγματος του Καρόλου Α΄
* 25px Βασίλειο της Ρουμανίας: Κυρία Μεγαλόσταυρου του Τάγματος του Στέμματος της Ρουμανίας
* 25px Βασίλειο της Γιουγκοσλαβίας: Κυρία Μεγαλόσταυρου του Τάγματος του Αστέρα του Καραγεώργεβιτς (8 Ιουνίου 1922)
* 25px Βασίλειο της Γιουγκοσλαβίας: Κυρία Μεγαλόσταυρου του Τάγματος του του Γιουγκοσλαβικού Στέμματος
* : Κυρία Μεγαλόσταυρου της Λεγεώνας της Τιμής (1959)

## Παραπομπές


## Πηγές
* Royal House of Yugoslavia
* The Mausoleum of the Serbian Royal Family

|-

|-

Κατηγορία:Βασιλομήτωρ
Κατηγορία:Οίκος του Χοεντσόλερν-Ζίγκμαρινγκεν
Κατηγορία:Οίκος των Καραγεώργεβιτς
Κατηγορία:Ρουμάνοι ευγενείς
Κατηγορία:Πριγκίπισσες του Χοεντσόλερν-Ζίγκμαρινγκεν
Κατηγορία:Πριγκίπισσες της Ρουμανίας
Χεβδίγη της Σιλεσίας

Η **Χέντβιχ**, γερμ. Hedwig von Andechs (1174 - 15 Οκτωβρίου 1243) από τον Οίκο των Άντεχς ήταν κόρη του δούκα της Μερανίας και με τον γάμο της έγινε υψηλή δούκισσα της Πολωνίας.

## Βιογραφία
Ήταν η πρώτη κόρη του Μπέρτολντ δούκα της Μερανίας (Δαλματίας & Ιστρίας) και της Αγνής των Βέττιν, κόρης του Ντέντι Γ΄ μαργράβου της Λουσατίας.

## Οικογένεια
Παντρεύτηκε το 1186 -12 ετών- τον Ερρίκο Α΄ των Πιαστ-Σιλεσίας τον *Γενειοφόρο*, υψηλό δούκα της Πολωνίας, δούκα της Μεγάλης Πολωνίας & του Βρότσλαφ (Σιλεσίας) και είχε τέκνα:
* Αγνή π.1190-1214, απεβ. 24 ετών.
* Ερρίκος Β΄ ο *Ευσεβής* π.1196-1241, δούκας του Βρότσλαφ.
* Κορράδος ο *Σγουρός* π.1198-1213, πρίγκιπας.
* Γερτρούδη π.1200-1268, ηγουμένη στο αββαείο του Τρέμπνιτς.
* Μπολέσλαφ π.1191-1206/08 απεβ. 15-17 ετών, Σοφία π.1200-1214 απεβ. το πολύ 14 ετών, Βλάντισλαφ 1908-1214/17 απεβ. 6-9 ετών.

## Πρόγονοι

## Παραπομπές


## Πηγές
* Knoblich, Augustin. Lebensgeschichte der heiligen Hedwig, Herzogin und Landespatronin von Schlesien. 1174-1243. Schletter, Breslau 1860 (Digitalisat)

Κατηγορία:Άγιοι του Μεσαίωνα
Κατηγορία:Ευρωπαίοι Καθολικοί
Κατηγορία:Άγιοι της Ρωμαιοκαθολικής Εκκλησίας
Κατηγορία:Οίκος του Άντεχς
Ελισάβετ του Βρότσλαφ

Η **Ελισάβετ**, πολων. Elżbieta wrocławska (π. 1232 - 16 Ιανουαρίου 1265) από τον Οίκο των Πιαστ-Σιλεσίας ήταν κόρη του υψηλού δούκα της Πολωνίας και με τον γάμο της έγινε δούκισσα της Μεγάλης Πολωνίας.

## Βιογραφία
Ήταν η τρίτη κόρη του Ερρίκου Β΄ του *Ευσεβούς*, υψηλού δούκα της Πολωνίας & δούκα του Βρότσλαφ και της Άννας των Πρεμυσλιδών, κόρης του Ότακαρ Α΄ δούκα, μετά 1ου βασιλιά, της Βοημίας.

## Οικογένεια
Παντρεύτηκε το 1244 τον Πσέμισλ Α΄ των Πιαστ δούκα της Μεγάλης (Παλαιάς) Πολωνίας και είχε τέκνα:
* Ευφροσύνη 1247/50-1298, ηγουμένη στην Αγ. Κλάρα της Τσεμπνίτσα.
* Άννα 1253-1295, ηγουμένη στην Οβίνσκα.
* Ευφημία 1253-1298, δίδυμη με την Άννα, μοναχή στην Αγ. Κλάρα τού Βρότσλαφ.
* Πσέμισλ Β΄ ο *υστερότοκος* 1257-1296, δούκας της Μεγάλης Πολωνίας, δούκας τού Πόζναν, της Κρακοβίας.

## Παραπομπές


## Πηγές
* Silesia, Medieval Lands

Κατηγορία:Οίκος των Πιαστ-Σιλεσίας
Κατηγορία:Πολωνοί γερμανικής καταγωγής
Κατηγορία:Πολωνοί ρωσικής καταγωγής
User generated content

Το περιεχόμενο που δημιουργείται από άτομα τα οποία δεν υπάγονται σε κάποια επωνυμία ή επιχείρηση ονομάζεται **UGC**, ή **User Generated Content,** και αυξάνεται διαρκώς μετά την είσοδο του Web 2.0. Οι κύριοι δημιουργοί  **UGC**  είναι θαυμαστές κάποια επωνυμίας ή επιχείρηση που την προωθούν, καθώς διατηρούν μία σχέση αξίας μεταξύ του. Παράδειγμα τέτοιου είδους περιεχομένου αποτελούν διαδικτυακές αξιολογήσεις που παρέχονται από ιστοσελίδες ηλεκτρονικού εμπορίου και έχουν αναλάβει ένα σημαντικό ρόλο στις επιλογές των καταναλωτών. Το **UGC** επηρεάζει άμεσα το χώρο του μάρκετινγκ, διότι οι καταναλωτές αποτελούν πλέον μέρος των στρατηγικών που χαράζονται γύρω από τα προωθημένα προϊόντα ή υπηρεσίες και επιδρούν πιο άμεσα στις αγοραστικές διαθέσεις των υπόλοιπων καταναλωτών.

Σύμφωνα με μία έρευνα, το 91% των συμμετεχόντων ανέφεραν πώς αξιοποιούν περιεχόμενο από χρήστες, όπως ιστολόγια, και το 46% υπέδειξαν ότι αυτό το περιεχόμενο επηρέασε την απόφασή τους. Ειδικότερα, οι αξιολογήσεις των χρηστών μπορούν να μειώσουν τους κίνδυνους που μπορεί να αντιληφθεί κάποιος καταναλωτής  βελτιώνοντας το βαθμό ευχαρίστησης του, καθώς και την αποτελεσματικότητά τους στην λήψη αποφάσεων. Το πλήθος των διαδικτυακών αξιολογήσεων είναι στενά συνδεδεμένος με τις πωλήσεις, καθώς φαίνεται πως το σύνολο είτε θετικών, είτε αρνητικών αξιολογήσεων επιδρά στις επιλογές των καταναλωτών, ενώ ταυτόχρονα οι τελευταίες έχουν μεγαλύτερο ρόλο στις αγοραστικές διαθέσεις τους.

Ένα παράδειγμα **UGC** που αντλείται από τον χώρο των επωνυμιών πολυτελείας αποτελούν οι επιδείξεις μόδας που οργανώνει η επωνυμία Dolce & Gabbana. Ειδικότερα, άτομα που ασχολούνται με ιστολόγια μόδας προσκαλούνται από την επωνυμία στις επιδείξεις μόδας που οργανώνονται από την ίδια και κάθονται στο μπροστινό τμήμα του χώρου θέσεων και αναρτούν τις αντιδράσεις τους στο Facebook  ή στο  Twitter. Γίνεται αντιληπτό επομένως, ότι οι καταναλωτές παράγουν περιεχόμενο με την μορφή σχολιασμού πάνω στα ρούχα που προβάλλονται, ενώ η επωνυμία δεν χρησιμοποιεί την τυπική μετάδοση μαζικών διαφημιστικών μηνυμάτων για να προβάλλει τον εαυτό της. Μ’αυτόν τον τρόπο, εξασφαλίζονται δύο συνθήκες, οι πελάτες έρχονται σε επαφή με την αγαπημένη τους επωνυμία, δίχως την ανάμιξη εμπόρων, και η Dolce & Gabbana δημιουργεί άμεσα αγοραστικές διαθέσεις στους καταναλωτές. 

## Παραπομπές


Κατηγορία:Πληθοπορισμός
Κατηγορία:Web 2.0
Κατηγορία:Συλλογική νοημοσύνη
Άννα της Ουγγαρίας, δούκισσα του Μακσό

Η **Άννα**, ουγγρ. Anna Magyarország Macsóból (γενν. 1226) από τον Οίκο των Άρπαντ ήταν πριγκίπισσα της Ουγγαρίας και με τον γάμο της έγινε πριγκίπισσα του Νόβγκοροντ & της Γαλικίας.

## Βιογραφία
Ήταν η τρίτη κόρη του Μπέλα Δ΄ της Ουγγαρίας και της Μαρίας Λασκαρίνας, κόρης του Θεοδώρου Α΄ Αυτοκράτορα των Ρωμαίων. 

## Οικογένεια
Παντρεύτηκε το 1243 τον Ροστισλάβ Μιχαήλοβιτς των Ρουρικιδών, πρίγκιπα του Νόβγκοροντ, Γαλικίας, Λουτσκ, Τσερνίγκοβ, μπάνου της Σλαβονίας & δούκα του Μακσό και είχε τέκνα:
* Μιχαήλ μετά το 1243-1266/74, δούκας της Βοσνίας.
* Μπέλα μετά το 1243-1272, δούκας τού Μακσό και της Βοσνίας.
* Άννα (;), παντρεύτηκε πρώτα τον Μιχαήλ Ασέν Α΄ της Βουλγαρίας και μετά τον Καλιμάν Β΄ Ασέν της Βουλγαρίας.
* Κουνιγούνδη 1245-1285, παντρεύτηκε πρώτα τον Ότακαρ Β΄ της Βοημίας και μετά τον ευγενή Ζάβις τού Φάλκενσταϊν (Ρόζενμπερκ).
* Γκρυφίνα/Αγριππίνα απεβ. 1303/09, παντρεύτηκε τον Λέσεκ Β΄ των Πιαστ τον *Μέλανα*, υψηλό δούκα της Πολωνίας.

## Πρόγονοι

## Παραπομπές


## Πηγές
* Kristó, Pál; Makk, Ferenc. Korai magyar történeti lexikon (9-14. század).

Κατηγορία:Οίκος των Άρπαντ
Κουνιγούνδη της Βοημίας

Η **Κουνιγούνδη**, τσεχ. Kunigunde Čech (Ιανουάριος 1265 - 27 Νοεμβρίου 1321) από τον Οίκο των Πρεμυσλιδών ήταν πριγκίπισσα της Βοημίας και με τον γάμο της έγινε δούκισσα της Μαζοβίας.

## Βιογραφία
Ήταν η πρώτη κόρη του Ότακαρ Β΄ της Βοημίας και της Κουνιγούνδης των Ρουρικιδών, κόρης του Ροστισλάβ Μιχαήλοβιτς πρίγκιπα της Γαλικίας, Νόβγκοροντ, Λουτσκ, Τσερνίγκοβ, μπάνου της Σλαβονίας & δούκα του Μακσό.

## Οικογένεια
Παντρεύτηκε το 1291 τον Μπολέσλαφ Β΄ των Πιαστ δούκα της Μαζοβίας & υψηλό δούκα της Πολωνίας και είχε τέκνα:
* Ευφροσύνη 1292/4-μετά το 1327, παντρεύτηκε τον Βλάντισλαφ των Πιαστ-Οπόλε δούκα τού Οσβίεντσιμ.
* Βεντσέσλαος 1293/7-1336, δούκας τού Πουότσκ.

## Παραπομπές


## Πηγές
* Alfred Thomas, Reading Women in Late Medieval Europe: Anne of Bohemia and Chaucer’s Female Audience, (Palgrave Macmillan, 2015), 32.

Κατηγορία:Οίκος των Πρεμυσλιδών
Κατηγορία:Πολωνοί τσέχικης καταγωγής
Κουνιγούνδη της Γαλικίας

Η **Κουνιγούνδη του Χάλιτς**, τσεχ. Kunhuta Haličská (1245 - 9 Σεπτεμβρίου 1285) από τον Οίκο των Ρουρικιδών ήταν πριγκίπισσα του Χάλιτς (ουκραν.)/Γκάλιτς (ρωσ.) και με τους γάμους της έγινε πρώτα βασίλισσα της Βοημίας και μετά ευγενής της Βοημίας.

## Βιογραφία
Ήταν κόρη του Ροστισλάβ Μιχαήλοβιτς πρίγκιπα του Γκάλιτς (Γαλικίας), Νόβγκοροντ, Λουτσκ, Τσερνίγκοβ, μπάνου της Σλαβονίας & δούκα του Μακσό και της Άννας των Άρπαντ, κόρης του Μπέλα Δ΄ της Ουγγαρίας. Η Άννα ήταν κόρη της Μαρίας Λασκαρίνας.

## Οικογένεια
Παντρεύτηκε το 1261 τον Ότακαρ Β΄ των Πρεμυσλιδών βασιλιά της Βοημίας και είχε τέκνα:
* Κουνιγούνδη 1265-1321, παντρεύτηκε τον Μπολέσλαφ Β΄ των Πιάστ δούκα της Μαζοβίας.
* Αγνή 1269-1296, παντρεύτηκε τον Ροδόλφο Β΄ των Αψβούργων δούκα της Αυστρίας.
* Βεγκέσλαος Β΄ 1271-1305, βασιλιάς της Βοημίας.
* Ερρίκος 1262-1263, απεβ. 1 έτους.

Το 1278 απεβίωσε ο Ότακαρ Β΄ και η Κουνιγούνδη έκανε το 1285 δεύτερο γάμο με τον αντίπαλό του Ζάβις του Φάλκενσταϊν, του Οίκου Βιτκόβτσι, ευγενή της Βοημίας, όμως αυτή απεβίωσε λίγους μήνες μετά, χωρίς απογόνους.

## Παραπομπές


## Πηγές
* Kateřina Charvátová (2007). Václav II.: král český a polský. ISBN 978-80-7021-841-9.
* Gabriela V. Šarochová (2004). Radostný úděl vdovský: královny-vdovy přemyslovských Čech. ISBN 80-86569-24-1.

Κατηγορία:Οίκος των Πρεμυσλιδών
Κατάλογος ελληνικών ταινιών δεκαετίας 1990

Ο παρακάτω πίνακας περιλαμβάνει τις ταινίες του Ελληνικού κινηματογράφου που κυκλοφόρησαν την δεκαετία του 1990.

## Kατάλογος

## Παραπομπές

Κατηγορία:Ελληνικές ταινίες ανά δεκαετία
Μαργαρίτα της Ουγγαρίας (αγία)

Η **Μαργαρίτα**, ουγγρ. Margaret Magyarország (27 Ιανουαρίου 1242 - 18 Ιανουαρίου 1270) από τον Οίκο των Άρπαντ ήταν πριγκίπισσα της Ουγγαρίας και αργότερα αγιοποιήθηκε.

## Βιογραφία
Ήταν η όγδοη κόρη του Μπέλα Δ΄ της Ουγγαρίας και της Μαρίας Λασκαρίνας, κόρης του Θεοδώρου Α΄ Αυτοκράτορα των Ρωμαίων. Αλεδφή της ήταν η Αγία Γιολάντα της Πολωνίας και εκ πατρός θεία της ήταν η Αγία Ελισάβετ της Ουγγαρίας.

Γεννήθηκε στο οχυρό Κλις της Κροατίας. Το 1241-42 εισέβαλαν οι Μογγόλοι στην Ουγγαρία και ο πατέρας της υποσχέθηκε ότι αν η χώρα ελευθερωνόταν από τους Μογγόλους, θα αφιέρωνε αυτή την (πιο μικρή) κόρη του στον Θεό. Έτσι όταν η Μαργαρίτα έγινε τριών ετών, οι γονείς της την εμπιστεύθηκαν στο Δομινικανό μοναστήρι στο Βεσπρέμ. Το 1251 μεταφέρθηκε στο μοναστήρι της Ευλογημένης Παρθένου, που ίδρυσαν οι γονείς της στο νυουλάκ Σιγκέτε (νήσο Κουνελιών) κοντά στη Βούδα. Σήμερα λέγεται νήσος της Μαργαρίτας και είναι μέρος της Βούδας· υπάρχουν τα ερείπια του μοναστηριού. Εκεί έζησε το υπόλοιπο της ζωής της αφιερωμένη στα θεία και εναντιωνόταν στις προσπάθειες του πατέρα της να την παντρέψει με τον Ότακαρ Β΄ της Βοημίας.

## Πρόγονοι

## Παραπομπές


## Πηγές
* Herbermann, Charles, ed. (1913). "Bl. Margaret of Hungary". Catholic Encyclopedia. New York: Robert Appleton Company.

Κατηγορία:Οίκος των Άρπαντ